open-index/open-wikipedia-markdown huggingface dataset:
Japanese Whispers

***Japanese Whispers: The Cure Singles Nov 82:Nov 83*** é un recompilatorio da banda inglesa de rock alternativo The Cure, editado o 6 de decembro de 1983 polo seu propio selo Fiction Records.

Basicamente, é un recompilatorio dos sinxelos "Let's Go to Bed", "The Walk" e "The Lovecats". Os outros temas son as caras-b destes sinxelos. Unha das cancións da época, "Mr. Pink Eyes" (a segunda cara-b de "The Lovecats") non foi incluída no álbum. Os temas foron gravados cando a banda estaba nunha fase de transición despois de que o baixista Simon Gallup deixase o grupo na xira do álbum anterior, *Pornography*. Para estes sinxelos, Lol Tolhurst pasouse da batería aos teclados, un rol que mantería ata a súa marcha en 1989.

## Listaxe de cancións 
Todos os temas compostos por Robert Smith e Laurence Tolhurst agás onde se indique.
# "Let's Go to Bed" – 3:34
# "The Dream" (Smith) – 3:13
# "Just One Kiss" – 4:09
# "The Upstairs Room" – 3:31
# "The Walk" – 3:30
# "Speak My Language" – 2:41
# "Lament" (Smith) – 4:20
# "The Lovecats" (Smith) – 3:40
Guerolito

***Guerolito*** é o primeiro álbum de remesturas do artista estadounidense Beck, editado o 13 de decembro do 2005. Está formado por todas as cancións do álbum *Guero* remesturadas por distintos artistas, e conta ademais co tema "Clap Hands", que aparecía na edición especial limitada de *Guero*.

*Guerolito* acadou o número 191 nas lastas da *Billboard* e en xullo do ano 2008 levaba vendidas 76.000 copias nos Estados Unidos.

## Listaxe de cancións 
Todos os temas foron escritos por Beck Hansen e The Dust Brothers, agás onde se indique.

#"Ghost Range" (Hansen, Dust Brothers, Beastie Boys) – 4:24
#* "E-Pro" remesturada por Homelife
#"Qué Onda Guero" – 2:29
#* remesturada pola banda Islands
#"Girl" – 3:53
#* remesturada por Octet
#"Heaven Hammer" (Hansen, Dust Brothers, Marcos Vinicius de Moraes, Carlos Eduardo Lyra) – 4:54
#* "Missing" remesturada por  Air
#"Shake Shake Tambourine" (Hansen, Dust Brothers, Eugene Blacknell) – 3:37
#* "Black Tambourine" remesturada por  Ad-Rock
#"Terremoto Tempo" (Hansen, Dust Brothers, Mark Adams, Steve Washington, Daniel Webster, Mark Hicks) – 3:47
#* "Earthquake Weather" remesturada por  Mario C
#"Ghettochip Malfunction" – 2:39
#* "Hell Yes" remesturada por 8-Bit
#"Broken Drum" (Hansen) – 5:36
#* remesturada por Boards of Canada
#"Scarecrow" – 4:37
#* remesturada por El-P
#"Wish Coin" (Hansen, Dust Brothers, Jack White) – 3:44
#* "Go It Alone" remesturada por Diplo
#"Farewell Ride" (Hansen) – 4:51
#* remesturada por Subtle
#"Rental Car" – 2:59
#* remesturada por John King
#"Emergency Exit" – 3:18
#* remesturada por Th' Corn Gangg
#"Clap Hands" – 3:19
Year Zero Remixed

***Year Zero Remixed*** é o título en inglés dun álbum de remesturas de Nine Inch Nails, publicado nun *leetspeak* como ***Y34RZ3R0R3M1X3D*** e editado o 20 de novembro do 2007 nos Estados Unidos e o 26 de novembro no Reino Unido. Está formado por versións remesturadas de temas do seu álbum de estudio *Year Zero*, creados por varios artistas e produtores.

Este álbum foi o derradeiro de Nine Inch Nails en ser editado a través de Interscope Records, ao cumprirse os compromisos contractuais da banda coa discográfica.

## Listaxe de cancións 
### CD/DVD e descarga dixital 
# "Gunshots by Computer" (Saul Williams) - 1:43
# "The Great Destroyer" (Modwheelmood) - 4:19
# "My Violent Heart" (Pirate Robot Midget) - 2:34
# "The Beginning of the End" (Ladytron) - 4:20
# "Survivalism" (Survivalism_Tardusted) (Saul Williams) - 4:19
# "Capital G" (Capital G: Phones 666 Revolutions) (Phones) - 7:26
# "Vessel" (Bill Laswell) - 6:10
# "The Warning" (The Warning: Real World Remix) (Stefan Goodchild con Doudou N'Diaye Rose) - 3:43
# "Meet Your Master" (The Faint) - 3:35
# "God Given" (Stephen Morris e Gillian Gilbert) - 4:27
# "Me, I'm Not" (Olof Dreijer) - 14:00
# "Another Version of the Truth" (Kronos Quartet e Enrique Gonzalez Müller) - 4:25
# "In This Twilight" (Fennesz) - 4:37
# "Zero-Sum" (Stephen Morris e Gillian Gilbert) - 5:38

### Vinilo 
Un dos discos ten unha soa cara.
;Cara A
# "Gunshots by Computer" a.k.a. "Hyperpower! (Gunshots by Computer)" (Saul Williams) - 1:43
# "The Great Destroyer" (Modwheelmood) - 4:39
# "My Violent Heart" (Pirate Robot Midget) - 2:34
# "The Beginning of the End" (Ladytron) - 4:21
# "Capital G" a.k.a. "Capital G: Epworth Phones 666 Revolutions" (Epworth Phones) - 7:26

;Cara B
# "The Warning" a.k.a. "The Warning: Real World Remix" (Stefan Goodchild feat. Doudou N'Diaye Rose) - 3:44
# "Meet Your Master" (The Faint) - 3:35
# "God Given" (Stephen Morris and Gillian Gilbert) - 4:28
# "Vessel [Mix 1]" (Bill Laswell) - 9:23

;Cara C
# "Capital G" (Switch) - 5:00
# "Me, I'm Not" (Olof Dreijer) - 14:01

;Cara D
# "The Good Soldier" a.k.a. "The Good Soldier: (Friend or Faux 001)" (Sam Fog de Interpol) - 8:05
# "Vessel [Mix 2]" (Bill Laswell) - 12:58

;Cara E
# "Capital G" (Ladytron) - 5:04
# "Another Version of the Truth" (Kronos Quartet e Enrique Gonzalez Müller) - 4:25
# "In This Twilight" (Fennesz) - 4:37
# "Zero-Sum" (Stephen Morris e Gillian Gilbert) - 5:39
Tomás Pérez Vidal

**Tomás Pérez Vidal**, nado en Casaio (Carballeda de Valdeorras) o 21 de decembro de 1954, é un político galego do Partido Popular de Galicia.

## Traxectoria 
Licenciado en Ciencias Económicas e Empresariais pola Universidade Complutense de Madrid e con coñecementos de Dereito polo Real Centro Universitario María Cristina de El Escorial. Foi Subdirector xeral de Xestión Económica da Xunta de Galicia (1982) e Director xeral de Relacións Institucionais (1983-1985). Elixido deputado do Parlamento de Galicia na I e II lexislaturas, en 1985 foi elixido Vicepresidente do Parlamento. Foi presidente do Parlamento de Galicia, logo da morte do seu antecesor Antonio Rosón, entre o 13 de maio de 1986 e o 16 de xaneiro de 1990. Foi designado senador pola Comunidade Autónoma de Galicia na IV Lexislatura (1989). Foi concelleiro en Ourense logo das eleccións de 1991, deputado provincial na Deputación de Ourense e ao pouco de ser nomeado conselleiro de Agricultura, Gandería e Montes en 1991, abandonaría o seu asento no Senado. Continuaría de conselleiro ata 1997, cando foi substituído por Cástor Gago.

## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha na páxina web do Senado de España
Serra da Cova da Serpe

A **serra da Cova da Serpe** é unha serra galega situada entre as provincias de Lugo e A Coruña. Acada a súa maior altura no Monte da Cova da Serpe, con 841 m.

## Características 
Trátase dun pequeno cordal montañoso duns 25 quilómetros de lonxitude, que se estende en dirección N-S. Forma parte do conxunto de serras, denominadas polos xeógrafos, en conxunto, a dorsal atlántica ou dorsal galega, que atravesa Galiza desde a Estaca de Bares - serra da Faladoira - ata a serra do Faro de Avión, nos lindes entre Ourense e Pontevedra, seguindo unha liña de dirección meridiana, de arredor de 200&nbsp;km. A serra da Cova da Serpe separa aproximadamente os concellos de Curtis e Sobrado, na provincia da Coruña, dos de Guitiriz e Friol na de Lugo.

A serra serve para a cría de gando vacún e cabalar libre. Pola zona hai grandes plantacións de piñeiros. No cumio da serra hai varias antenas de telecomunicacións e un parque eólico.

## Véxase tamén 
### Bibliografía 
* Torres Luna, Mª Pilar de; Pazo Labrador, Alberto J.; Santos Solla, José Manuel, *Galicia, rexión de contrastes xeográficos*. Servizo de Publicacións e Intercambio Científico da Universidade de Santiago de Compostela. Santiago. 1990 - ISBN 84-7191-592-8
* Fernández de la Cigoña, Estanislao, *As covas de Galicia. Guía práctica para visitar as arcas, grutas, furnas, palas, buratos, cavernas, bolas e covas galegas*. Edic. Xerais. Vigo. 1995 - ISBN 84-7507-897-4
* *As montañas de Galiza*. A Nosa Terra, 2006. ISBN 84-8341-126-1
Monte da Cova da Serpe

A **Cova da Serpe** é a maior elevación da serra do mesmo nome con 841 m sobre o nivel do mar, e sitúase xusto no punto onde conflúen os lindes dos concellos de Guitiriz, Friol e Sobrado.

O monte é citado xa no século X como *Cova de Serpente* e era un dos fitos que sinalaban a doazón inicial ao mosteiro de Sobrado. O nome procede dunha caverna localizada nas proximidades da cima, dunha lonxitude duns 12 metros, e un altor na boca de sobre 2 metros; a anchura máxima é de 5 metros.

Domingo Fontán, durante a elaboración da súa *Carta xeométrica de Galiza*, estivo até tres veces na Cova da Serpe: en 1822, 1828 e 1830. A última vez, grazas ao acompañamento de bo tempo, puido ver polos seus aparellos a Torre de Hércules, situada a uns 70 quilómetros.

## Lendas 
Estanislao Fernández de la Cigoña recolleu dúas lendas diferentes sobre a cova. Nunha fálase dunha enorme serpe, capaz de tragar gando, dun bocado en Miraz (Friol), a uns 8 quilómetros de distancia, sen que o rabo do réptil saíra do gruta. Os veciños acaban por matar o monstro dándolle de cebo un burro de alcatrán, e prendéndolle lume. Na segunda lenda a filla do señor de Miraz escapa cun mozo aldeán, do que está namorada, acabando os amantes por refuxiarse na cova, onde o mozo será quen de matar á serpe. Porén, nas lendas recollidas por Carré, o señor de Miraz é substituído polo señor da torre de Narla.

## Galería de imaxes 

Ficheiro:Cova da Serpe e miradoiro.jpg|Cova da Serpe e miradoiro.
Ficheiro:Casa da Neve.jpg|Casa da Neve vista dende a parte superior.
Ficheiro:Casa da Neve 2.jpg|Casa da Neve vista dende a parte inferior.

## Notas 
## Véxase tamén 
### Bibliografía 
*
Cástor Gago

**Cástor Gago Álvarez**, nado en Verín o 13 de agosto de 1953, é un político galego vinculado ao PPdeG.

## Traxectoria 
Enxeñeiro técnico agrícola, é funcionario do Corpo Técnico Superior da Xunta de Galicia. Foi xefe de Extensión Agraria en Verín e concelleiro, tenente de alcalde e delegado de Promoción Económica do Concello de Verín. Foi elixido parlamentario pola provincia de Ourense nas eleccións autonómicas de 1997. Foi conselleiro de Agricultura, Gandería e Política Agroalimentaria entre 1997 e 2001, cargo que tivo que abandonar como consecuencia da polémica xestión do problema co mal das vacas tolas. Volveu ser elixido parlamentario nas autonómicas de 2001.

## Véxase tamén 
### Ligazóns externas 
* Ficha en galegos.info
* *Cástor Gago se confiesa*, nova publicada en *El País* o 4 de xuño de 2009.
Alfonso Cuarón

**Alfonso Cuarón Orozco** nado o 28 de novembro de 1961 en Cidade de México, México, é un guionista, produtor e director de cinema mexicano. É irmán de Carlos Cuarón e estivo casado coa crítica de cinema italiana Annalisa Bugliani. Está considerado como un dos cineastas mexicanos máis prometedores da súa xeración, xunto a outros como Guillermo del Toro ou Alejandro González Iñárritu, quen tamén conseguiron transcendencia internacional a partir da década de 1990.

## Traxectoria 
Cuarón comezou dirixindo un filme independente no seu país natal, pero o recoñecemento internacional chegoulle con producións norteamericanas como *A princesiña* (baseado na novela de Frances Hodgson Burnett) e a súa longametraxe, *Y tu mamá también* (con Maribel Verdú, Gael García Bernal e Diego Luna). Posteriormente dirixiu proxectos de grande orzamento e ben acollidos pola crítica como *Harry Potter e o preso de Azkaban* e *Children of Men*.

Tamén é coñecido por *Great Expectations* (adaptación da novela de Charles Dickens, con Ethan Hawke e Gwyneth Paltrow), e por *El laberinto del fauno* (de Guillermo del Toro), no que fai de produtor.

## Filmografía 
; Curtametraxes:
* ''Who's He Anyway* (1983)
* *Vengeance Is Mine* (1983) Codirector
* *Cuarteto para el fin del tiempo* (1983)
* *The Shock Doctrine* (2007) Coguionista e produtor

## Premios 
* BAFTA (2004) ó mellor filme por *Harry Potter e o preso de Azkaban*.
* BAFTA ó mellor filme de fala non inglesa (2007) por *El laberinto del fauno*.
* Premio ó mellor guión no Festival Internacional de Cinema de Venecia (2001) por *Y tu mamá también*.
* Laterna Magica no Festival Internacional de Cinema de Venecia (2006) por *Children of Men*.
* Independent Spirit Award ó mellor filme estranxeiro (2003) por *Y tu mamá también*.
* Oscar ó mellor director (2013) por *Gravity*

## Nomeamentos 
* Oscar ó mellor guión orixinal (2003) por *Y tu mamá también*.
* Oscar ó mellor guión adaptado e Oscar á mellor montaxe (2007) por *Children of Men*.
* BAFTA ó mellor guión orixinal e BAFTA ó mellor filme de fala non inglesa (2003) por *Y tu mamá también*.
* BAFTA ó mellor filme británico (2005) por *Harry Potter e o preso de Azkaban*.
* León de Ouro no Festival Internacional de Cinema de Venecia por *Y tu mamá también*.
* Premios Bodil (2003) ó mellor filme non estadounidense por *Y tu mamá también* (2001) e por *Children of Men* (2006).
* Independent Spirit Award ó mellor filme (2007) por *El laberinto del fauno''.

## Véxase tamén 
### Ligazóns externas 
*Ficha na IMDb
Martín Pérez Vázquez

**Martín Pérez Vázquez**, nado en Cidade de México o 1 de abril de 1983, é un futbolista mexicano. Xoga de dianteiro e o seu club actual é o Sporting Carballiño.

## Véxase tamén 
### Ligazóns externas 
* Datos do xogador en resultados-futbol.com
Maria Teresa de Noronha

**Maria Teresa do Carmo de Noronha Guimarães Serôdio**, coñecida como **Maria Teresa de Noronha**, nada en Lisboa o 7 de novembro de 1918 e finada en São Pedro de Penaferrim o 4 de xullo de 1993, foi unha fadista portuguesa. Fados como *Fado da Verdade*, *Fado Hilário*, *Fado das horas* ou *Fado Anadia* foron algúns dos seus meirandes éxitos musicais.

## Véxase tamén 
### Ligazóns externas 
* Tema *Fado das horas*
* Maria Teresa de Noronha
Preservativo feminino

miniatura|dereita|Preservativo feminino feito de poliuterano.
O **preservativo** ou **condón feminino** é un método anticonceptivo de barreira de uso vaxinal alternativo ao preservativo masculino. Consiste nunha delgada funda que se axusta ás paredes da vaxina e se pode levar posto até un máximo de 8 horas. A diferenza do preservativo masculino, non queda axustado por medio da tensión, e pola humidade e temperatura propias da vaxina adhírese comodamente e a súa presenza é case inapreciábel. O preservativo feminino apareceu en 1992 en Inglaterra e nos Estados Unidos e axiña o seu uso pasou á Europa continental e o resto do mundo occidental.

## Véxase tamén
A golpes de rock and roll

***A golpes de rock and roll*** é o segundo álbum do grupo musical cántabro La Fuga, disco de estilo roqueiro publicado no ano 2000.

## Lista de cancións
# "Hasta nunca" – 5:10
# "A golpes" – 3:16
# "Pedazo de morón" – 3:38
# "Un rayito de sol" – 3:14
# "Jugando a no ganar" – 3:21
# "Abrázame" – 2:51
# "Idiota" – 4:38
# "Mal humor" – 4:11
# "P'aquí, p'allá" – 4:16
# "Barrio gris" – 4:14
# "Miguel" – 3:13
# "Los de siempre" – 3:46

## Véxase tamén
### Ligazóns externas
*Páxina oficial do grupo
José Luis Rivera Mallo

**José Luis Rivera Mallo**, nado en Vilagarcía de Arousa o 5 de setembro de 1936, é un político galego do PPdeG.
## Traxectoria 
Iniciou estudos de Dereito na Universidade de Santiago de Compostela. En 1979 foi elixido concelleiro en Vilagarcía de Arousa por Alianza Popular. Nas Eleccións municipais de 1983 encabezou a candidatura de Alianza Popular, sendo a máis votada, e foi elixido alcalde co apoio da Converxencia de Independentes de Galicia (CIGA). Nas municipais de 1987 revalidou a alcaldía con maioría absoluta. Nas municipais de 1991, xa como Partido Popular, perdeu a maioría absoluta e tamén a alcaldía logo de que os demais grupos apoiasen ao socialista Javier Gago como alcalde. Durante a súa etapa na alcaldía (1983-1991) foi Presidente do Consello de Administración de Fexdega e Presidente da Mancomunidade de concellos de Arousa. Paralelamente foi senador por Pontevedra na IV Lexislatura (1989-1993) e na V Lexislatura (1993-1996) ao saír escolleito nas eleccións de 1989 e de 1993. En 1995 encabezou de novo a candidatura do PP á alcaldía de Vilagarcía sendo derrotado polos socialistas de Javier Gago. Trala vitoria de José María Aznar nas eleccións xerais de 1996 foi nomeado presidente da Autoridade Portuaria de Vilagarcía. 

Porén, en abril de 1998 foi abruptamente destituído da presidencia portuaria, polo que abandonou o Partido Popular no mes de novembro. Desta forma, conformou a formación Independientes por Vilagarcía (IVIL) coa que se presentaría ás seguintes eleccións de 1999, 2003, en 2007 e en 2011, obtendo respectivamente 3, 2, 1 e 1 concelleiro, supoñendo unha grave sangría de votos á súa formación de orixe, especialmente nas primeiras convocatorias. Non foi ata 2011 cando o Partido Popular recuperou a alcaldía, se ben Rivera non os apoiou na investidura. En outubro de 2011 chegou a un acordo co Partido Popular polo cal regresaba á organización e integraba a candidatura que o partido presentaba ao Senado pola provincia de Pontevedra nas Eleccións xerais de 2011, polo que renunciaba á súa acta de concelleiro e o seu número 2 se integraba no goberno local do PP, prevendo a medio prazo a disolución de IVIL e a súa integración na formación conservadora. Finalmente resultou elixido senador, permanecendo na cámara alta ata o remate da lexislatura en 2015.

## Notas 
## Véxase tamén 
### Outros artigos 
* Lista de senadores galegos desde a Transición
* Eleccións municipais en Vilagarcía de Arousa

### Ligazóns externas
*Ficha no Senado
A las doce

***A las doce*** é o terceiro álbum de estudio do grupo cántabro La Fuga, publicado no ano 2001.

## Lista de cancións
# "Pa volar" – 3:21
# "Majareta" – 2:47
# "Conversación, habitación" – 3:13
# "Despacito" – 2:56
# "Cinco minutos" – 3:27
# "Madrid" – 3:49
# "P'aquí, p'alla" – 3:43
# "Mundo enfermo" – 3:49
# "Balada del despertador" – 3:58
# "Vientos del sur" – 3:11
# "A deshora" – 3:47
# "Versos para ti" – 3:45

## Véxase tamén
### Ligazóns externas
*Páxina oficial do grupo
Calles de papel

***Calles de papel*** é o cuarto disco do grupo cántabro La Fuga, publicado no 2003.

## Lista de cancións
# "En vela"
# "Miguel (eléctrica)"
# "Mi canción"
# "Sueños de papel"
# "Trampas al sol"
# "Las musas"
# "Los lunes de octubre"
# "Nunca Máis"
# "Muriendo así"
# "No estoy"
# "Cuando Maurice se va"
Negociando gasolina

***Negociando gasolina*** é o quinto álbum do grupo cántabro La Fuga, publicado no 2005.

## Lista de cancións
# "Buscando en la basura"
# "El manual"
# "Mendigo"
# "Baja por diversión"
# "Las olas"
# "Gigante"
# "Amor de contenedor"
# "Abril"
# "Al amanecer"
# "Luna de miel"
# "Heroína (Pista propina)"
Aaron Ciechanover

**Aaron Ciechanover** (en ), nado o 1 de outubro de 1947 en Haifa (Israel), é un biólogo israelí galardoado co Premio Nobel de Química do ano 2004.

## Traxectoria 
Naceu nunha familia polaca xudía que fuxiu do seu país logo da segunda guerra mundial. Estudou Medicina na Universidade Hebrea de Xerusalén, onde se licenciou en 1974, e posteriormente realizou o doutoramento en Bioloxía no Instituto Tecnolóxico Israelí (Technion) en 1982. Actualmente é docente no departamento de Bioquímica e dirixe o Instituto Rappaport de Investigación en medicina no Technion.

## Investigacións científicas 
Interesado na degradación das proteínas, xunto a Avram Hershko no seu Laboratorio de investigación no Technion observou como esta degradación era regulada pola ubiquitina, unha pequena proteína que aparece de forma natural nas células eucariotas. Por este descubrimento en 2004 foi galardoado, xunto con Avram Hershko e Irwin Rose, co Premio Nobel de Química.

En 2000 recibiu o premio Lasker á investigación básica en medicina.

## Publicacións 
* 
* 

## Véxase tamén 
### Ligazóns externas 
* Páxina do Instituto Nobel, Premio Nobel de Química 2004 
* Autobiografía na páxina do Instituto Nobel 2004 
* Perfil de Aaron Ciechanover en NNDB 

[esquerda|220px|miniatura|De esquerda á dereita: Irwin Rose, [Avram Hershko e Aaron Ciechanover na cidade de Estocolmo en 2004 con motivo da entrega dos Premios Nobel.]]
José Luis Gómez Gómez

**José Luis Gómez Gómez**, nado en Brión en 1958, é un xornalista galego.

## Traxectoria 
Comezou a traballar en *La Voz de Galicia* en 1982 como redactor, onde foi ascendendo progresivamente ata converterse no director do xornal de máis tiraxe de Galicia. Durante estes anos especialízase en información económica, onde destaca a súa proximidade a Caixa Galicia: para a súa fundación publica diversos libros e artigos, ao tempo que escribe unha biografía autorizada do seu director xeral José Luis Méndez López.

En 1999 pasa a ser director da división editorial de prensa diaria do Grupo Zeta, e despois accede ao cargo de coordinador de publicacións e comunicación do grupo, de onde é relevado en 2003. No ano da súa saída do Grupo Voz participa na creación de *Xornal.com*, un pequeno medio electrónico en Galicia, que pasa a dirixir dende o momento en que deixa o Grupo Zeta.

Dende 2005 ata 2008 é tamén director da revista *Capital*. O xornal electrónico Xornal.com dá orixe a finais de 2008 a *Xornal de Galicia*, un xornal en papel onde Gómez participa como accionista e como director ata marzo de 2011, cando é destituído dous días despois da publicación dunha fotografía de Mariano Rajoy, daquela líder do PP, a bordo dun barco vencellado ao narcotráfico.

Durante a súa carreira foi colaborador de diversos medios de prensa (*El Correo Gallego*, *Deia*, *Diario de León*, *Diario 16*, *El País*), televisión (Telecinco), ou radio.

## Obra 
* *Manual Básico de Economía en Galego* (coordinador).
* *Galicia ante la CEE* (1983).
* *Economía de las Comunidades Autónomas. Galicia* (coautor, 1985).
* *Galicia, Raíz y Horizonte* (coautor, 1987).
* *Las 500 primeras empresas de Galicia* (coautor, 1992).
* *Estrategias para Galicia* (coautor, 1994).
* *José Luis Méndez. La fuerza del líder* (1994).
* *A vueltas con España* (2005).
* *Estrategias para España* (coautor, 2007).
* *Como salir de esta* (2013, Actualia Editorial).

## Notas
María Martínez Val

**María Martínez Val**, nada en Hannover en 1970, é unha xornalista galega, foi directora de *Xornal de Galicia* (2011).

## Traxectoria 
María Martínez Val comezou a traballar no xornal *El Ideal Gallego* (1991), para pasar rapidamente a *Galicia Hoxe* e *El Correo Gallego*. Accedeu posteriormente, a comezos da década de 2000 ao grupo Voz, onde foi directora de comunicación do grupo e da Fundación Santiago Rey Fernández-Latorre. En 2008 foi fichada como subdirectora de *Xornal de Galicia* polo seu promotor José Luis Gómez Gómez, cando a fundación do medio.

En marzo de 2011 substituíu a Gómez no posto de director.

## Notas
José Luis Gómez

* **José Luis Gómez Sánchez** (Arequipa 1799 - Lima 1881), político peruano.
* **José Luís Gómez Núñez** (†Tui 2015), político galego. 
* **José Luís Gómez Fontela**, político galego, alcalde de Moraña en 2023. 
* **José Luis Gómez Gómez** (Brión 1958), xornalista galego.
* **José Luis Gómez García** (Huelva 1940) actor e director teatral español.
* **José Luis Gómez-Skarmeta** (Santiago de Chile 1966 - Sevilla 2020), científico chileno-español.
* **José Luis Gómez Toré** (Madrid 1973), poeta, dramaturgo e ensaísta español.
* **José Luis Gómez Pérez** "Joselu" (Ribeira 1987), futbolista galego. 
* **José Luis Gómez Hurtado** (Granada 1990), futbolista andaluz.
* **José Luis Gómez** "Pela" (La Banda 1993) futbolista arxentino.
Time Is Running Out

"**Time Is Running Out**" é unha canción da banda inglesa de rock alternativo Muse, editado como primeiro sinxelo do seu álbum *Absolution* o 8 de setembro do 2003. Este foi todo un éxito nas radios alternativas estadounidense, acadando o número 9 da lista *Modern Rock Tracks* e facendo que a banda se fixese coñecida nese país. Foi tamén o primeiro *top 10* de Muse no Reino Unido, chegando ao número 8.

## Listaxe de cancións 
### 7" británico, CD británico, francés e xaponés 
# "Time Is Running Out" - 3:56
# "The Groove" - 2:38
# "Stockholm Syndrome" (vídeo) - 4:59 (só no CD)

### DVD británico 
# "Time Is Running Out" - 3:56
# "Time Is Running Out" (vídeo) - 3:58
# "Time Is Running Out" (o "como se fixo" do vídeo) - 2:00
The Null Corporation

**The Null Corporation** é un selo discográfico independente estadounidense que edita o traballo de Nine Inch Nails e How to Destroy Angels. Os álbums de Nine Inch Nails *Ghosts I–IV* e *The Slip* foron lanzados en formato físico baixo a etiqueta de The Null Corporation. O seu nome tamén está asociado ás descargas dixitais da banda, á súa canle oficial en YouTube, e aos seus perfís de MySpace e Facebook.

## Edicións 
;2008
* Nine Inch Nails – *Ghosts I–IV*
* Nine Inch Nails – "Discipline" (sinxelo)
* Nine Inch Nails – *The Slip*
* "Lights In The Sky: Over North America 2008 Tour Sampler"
;2009
* "NINJA 2009 Tour Sampler"
;2010
* How to Destroy Angels – "A Drowning" (sinxelo)
* How to Destroy Angels – *How to Destroy Angels*
* Trent Reznor e Atticus Ross - *The Social Network*
;2011
* Trent Reznor e Atticus Ross - *The Girl With The Dragon Tattoo*
O Castro, Burres, Arzúa

**O Castro** é un lugar da parroquia de Burres no concello coruñés de Arzúa na Comarca de Arzúa. Tiña 26 habitantes no ano 2010 segundo datos do Instituto Nacional de Estadística, dos cales 10 eran homes e 16 eran mulleres.

## Lugares e parroquias 
### Lugares de Burrese 
### Parroquias da Arzúa
Los ojos de Julia

***Los ojos de Julia*** é un filme de terror dirixido por Guillem Morales e protagonizado por Belén Rueda que se estreou en 2010.

## Sinopse 
Julia regresa a Bellavista co seu marido para visitar a súa irmá, que está case cega debido a unha enfermidade dexenerativa da que intentou operarse sen éxito. Ó chegar, descobren que se suicidou. Julia non só debe afrontar a perda da súa irmá, senón tamén a perda de toda esperanza para deter a súa inminente cegueira, pois ela sofre a mesma enfermidade e parece compartir tamén o mesmo destino.

## Galardóns e nomeamentos 
* 2010: Nomeada ó Premio Goya: Mellor actriz protagonista (Belén Rueda).

## Véxase tamén 
### Ligazóns externas 
* Ficha en Filmaffinity 
* Ficha na IMDb
A Freixa, Ribadetea, Ponteareas

**A Freixa** é un lugar da parroquia de Ribadetea, no concello pontevedrés de Ponteareas, na Comarca do Condado. Segundo o IGE, en 2022 tiña 133 habitantes (65 homes e 68 mulleres).
## Descrición 
O lugar é de moito turismo. Proliferan as segundas vivendas. Hai praia fluvial formada por unha presa e mesmo hai un cámping de primeira categoría.

Na Freixa, bañada polas augas do río Tea, houbo, a partir de 1895, unha turbina que xeraba corrente eléctrica para subministrar a Ponteareas. Máis recentemente fíxose unha estación de control de peixes que ten, entre outras funcións, a da captura de salmóns reprodutores e o seguimento de reos e lampreas. O espazo participa no proxecto europeo Rede Natura 2000.

## Galería de Imaxes 
## Lugares e parroquias 
### Lugares de Ribadetea 
### Parroquias de Ponteareas 
## Notas 
## Véxase tamén 
### Outros artigos 
* Lugares de Ponteareas
Freixa

O termo **Freixa** pode referirse a:

***Freixa**, desnivel brusco no leito dun río onde se precipita a auga, **fervenza**, abanqueiro, cadoiro, ruxida, ruxidoira, salto, salto de auga, seimeira;
***Freixa**, calquera árbore caducifolia do xénero *Fraxinus*, **freixo**;
****Freixa**, a especie *Fraxinus angustifolia*, freixo mediterráneo, freixo de folla estreita.

Como topónimo, pode referirse a:

;En Galiza
***A Freixa**, lugar da parroquia de San Xoán de Poio, no concello de Poio;
***A Freixa**, lugar da parroquia de Santa Cristina de Bugarín, no concello de Ponteareas;
***A Freixa**, lugar da parroquia de San Xurxo de Ribadetea, no concello de Ponteareas;
***O Freixal**, lugar da parroquia de Monteagudo, no concello de Arteixo;
***O Freixal**, lugar da parroquia de Sofán, no concello de Carballo.

## Notas
## Véxase tamén
### Outros artigos
***A Freita**, lugar da parroquia de Cereixedo, no concello de Cervantes.
Salón do Automóbil de Vigo

O **Salón do Automóbil de Vigo** é un evento expositivo comercial anual, do mundo do motor, que se celebra na primavera no Instituto Feiral de Vigo, dende o ano 1992, sendo así o segundo certame en activo máis antigo de España, só por detrás do Salón do Automóbil da Fira de Barcelona.
## Actividades
[miniatura|esquerda|Retro Auto&Moto Galicia 2015, [Chrysler B70, 1926.|200x200px]]O Salón de Vigo consta de varias actividades. Principalmente a exposición comercial e venda de vehículos de dúas e catro rodas da maioría da marcas, dende turismos ata caravanas e autocaravanas, e mesmo pequenas embarcacións, que inclúe ás veces presentacións dalgúns modelos novos. En 2011 esta exposición tivo ó seu servizo 25.000 m² repartidos en dos pavillóns.

Adoitan expoñerse, tamén, coches e motocicletas antigas (*Retro Salón*).

Nos anos 2007-2010 fíxose noutro pavillón do IFEVI unha demostración deportiva *indoor* chamada *RacingShow*, na que competiron varios pilotos de rally, dos campionatos galego, español e portugués, e de cando en vez algunha estrela internacional, como foi o caso de Juha Kankkunen, Didier Auriol, Miki Biasion ou Timo Salonen.

En ocasións tamén se fan demostracións de karting no exterior do recinto.

miniatura|XXIII Salón do Automóbil, 2014.
miniatura|XII Motorocasión, do 10 o 13 de maio de 2012.
### Edición 2011
En 2011 o Salón de Vigo cumpriu 20 anos, e tivo lugar entre os días 30 de abril e 8 de maio. Nesta edición homenaxeouse á marca francesa Citroën cunha exposición de 40 coches históricos e outros actuais, e unha concentración de coches de propietarios particulares, que tivo lugar o 7 de maio.
## Retro Auto&Moto Galicia
Dende o ano 2015 fíxose coincidir, durante tres días, co *V **Retro Auto&Moto Galicia*** (evento monográfico sobre vehículos e motos clásicas e de época), que nas catro edicións anteriores víñase celebrando en Santiago de Compostela.
## *Motor Ocasión* 
En datas posteriores e no mesmo recinto, celébrase o ***Motor Ocasión***, adicado aos vehículos de segunda man.

## Galería de imaxes
## Notas
## Véxase tamén
### Outros artigos
*Centro de Vigo de PSA Peugeot Citroën.
### Ligazóns externas
* Edicións XIX (2010) , XX (2011) , XXI (2012), XII (2013) , XXIII (2014) e XXIV (2015)  en EventosMotor.com .
Pregontoño, Burres, Arzúa

**Pregontoño** é un lugar da parroquia de Burres no concello coruñés de Arzúa na Comarca de Arzúa. Segundo o Instituto Nacional de Estadística en 2013 tiña 36 habitantes (dezanove homes e dezasete mulleres).
## Patrimonio
Capela de San Paio.

## Lugares e parroquias
### Lugares de Burrese
### Parroquias da Arzúa
Jonathan Melvoin

**Jonathan David Melvoin**, nado o 6 de decembro de 1961 nos Ánxeles e finado o 12 de xullo de 1996 na cidade de Nova York, foi un teclista estadounidense activo durante os anos 80 e 90.

## Traxectoria 
Era o irmán de Susannah e Wendy Melvoin da banda Prince and the Revolution. Primeiro aprendeu a tocar a batería, e actuou con varias bandas de punk rock nos 80 coma The Dickies, e tamén contribuíu co proxecto Wendy & Lisa, así como con Prince and the Revolution no seu álbum *Around the World in a Day*. No intre da súa morte era teclista de xira de The Smashing Pumpkins, durante a súa presentación mundial do álbum *Mellon Collie and the Infinite Sadness*.

Morreu en Nova York debido a unha sobredose de heroína cando tiña 34 anos. O batería de The Smashing Pumpkins Jimmy Chamberlin, que estaba con el, tentou revivilo sen éxito. Hai moito misterio e especulacións sobre o que realmente pasou. Os operadores do 911 aconsellaron a Chamberlin poñer a cabeza de Melvoin na ducha nun intento de revivilo mentres non chegaban os médicos. Melvoin foi declarado morto no lugar. Chamberlin sería posteriormente despedido da banda. Segundo a mesma, ambos xa tiveran algún incidente coas drogas anteriormente. Melvoin xa fora despedido, pero estaba continuando a xira con The Smashing Pumpkins ata o final desa parte da mesma. O seu reposto ía ser Dennis Flemion de The Frogs. O seu derradeiro concerto foi no Capital Centre en Landover, Maryland.

Os membros de The Smashing Pumpkins non foron convidados ao seu enterramento. Jonathan deixou unha muller e un neno. Moitos temas inspiráronse na súa morte, coma "Angel" de Sarah McLachlan, "Jonathan" de Wendy & Lisa e o tema de Prince "The Love We Make" do seu álbum *Emancipation*.
A Curiscada

O topónimo **A Curiscada** pode referirse a:

;En Galiza
***A Curiscada**, lugar da parroquia de Burres, no concello de Arzúa;
***A Curiscada**, lugar da parroquia de Muras, no concello de Muras.
The Pacific

***The Pacific*** é unha miniserie de televisión estadounidense producida por HBO, Playtone e DreamWorks que se emitiu orixinalmente o 14 de marzo de 2010. Dos mesmos creadores de *Band of Brothers*, está ambientada na segunda guerra mundial na zona do Pacífico.

A serie tivo un orzamento de 200 millóns de dólares.

En España emitiuse en Canal+ (2010) e en Antena 3 / Nitro (2011).

## Personaxes 
* James Badge Dale como Soldado Robert Leckie (1920–2001)
* Ashton Holmes como Cpl. Sidney Phillips (1924–2015)
* Josh Helman como PFC. Lew "Chuckler" Juergens (1918–1982)
* Keith Nobbs como PFC. Wilbur "Runner" Conley (1921–1997)
* Jacob Pitts como PFC. Bill "Hoosier" Smith (1922–1985)
* Toby Leonard Moore como 2ndLt. Stone
* Henry Nixon como 1stLt. Hugh Corrigan (1920–2005)
* Tom Budge como PFC. Ronnie Gibson
* Caroline Dhavernas como Vera Keller (1923-2024)
* Joseph Mazzello como Cpl. Eugene Sledge (1923–2001)
* Rami Malek como Cpl. Merriell "Snafu" Shelton (1922–1993)
* Martin McCann como Sgt. R.V. Burgin (1922–2019)
* Brendan Fletcher como PFC. Bill Leyden (1926–2008)
* Linda Cropper como Mary Frank Sledge (1893–1989)
* Conor O'Farrell como Dr. Sledge (1887–1954)
* Dylan Young como PFC. Jay De L'Eau (1923–1997)
* Leon Ford como 1stLt. Edward "Hillbilly" Jones (1917–1944)
* Scott Gibson como Capt. Andrew Haldane (1917–1944)
* Gary Sweet como MGySgt. Elmo "Gunny" Haney (1898–1979)
* Jon Seda como GySgt. John Basilone (1916–1945)
* Joshua Bitton como Sgt. J.P. Morgan (1919–1980)
* William Sadler como Lt. Col. Lewis "Chesty" Puller (1898–1971)
* Jon Bernthal como Sgt. Manuel "Manny" Rodriguez (1922−1942)
* Annie Parisse como Sgt. Lena Basilone (1913–1999)

## Notas
José María Pardo Montero

**José María Pardo Montero**, nado en Sobrado o 24 de setembro de 1930 e finado en Lugo o 25 de outubro de 2015, foi un avogado e político galego.

## Traxectoria 
Estudou o bacharelato en Santiago de Compostela e licenciouse en Dereito na USC. Exerceu como avogado en Vilalba. Casou con Ángeles Hortal Espinosa.

Como home público, tivo unha longa traxectoria política. Foi deputado de UCD por Lugo na lexislatura constituínte (1977-1979), logo senador na I lexislatura (1979-1982), parlamentario autonómico en 1981 e deputado por Pontevedra na III Lexislatura (1986-1989). En 1979 foi nomeado Conselleiro de ordenación do territorio, urbanismo e transportes da Xunta preautonómica. O 11 de abril de 1987 como representante do Partido Liberal, constituíu na Coruña a Coalición Progresista Galega, con Fernando García Agudín, por Coalición Galega e Enrique Marfany polo PDP.

Contribuíu á dinamización económica de Lugo desde o seu cargo como presidente de Caixa Rural Galega, que se converteu (dende 1986) en tal na súa presidencia a partir da Caixa Rural de Lugo.

## Notas 
## Véxase tamén 
### Bibliografía 
* 

### Outros artigos 
* Lista de deputados galegos no Congreso desde a Transición
* Lista de senadores galegos desde a Transición

### Ligazóns externas 
* Ficha no Congreso dos Deputados 
* Ficha no Senado
Avram Hershko

**Avram Hershko** (en húngaro: *Herskó Ferenc*), nado o 31 de decembro de 1937 en Karcag, Hungría, é un biólogo húngaro xudeu nacionalizado israelí. En 2004 foi galardoado co Premio Nobel de Química polo descubrimento da degradación proteínica causada pola ubiquitina.

## Traxectoria 
Nado en Hungría, en 1950 emigrou coa súa familia a Israel. Graduouse en medicina en 1965 e doutorouse en bioloxía en 1969 na Facultade de Medicina Hassadah da Universidade Hebrea de Xerusalén.

Entre 1965 e 1967 foi membro das Forzas de Defensa Israelitas, onde desenvolveu tarefas de físico.

Actualmente é profesor distinguido no Rappaport Family Institute for Research in Medical Sciences do Technion (o Instituto Israelí de Tecnoloxía), en Haifa, e profesor adxunto de patoloxía na Universidade de Nova York.

## Investigacións científicas 
Interesado na degradación proteínica, xunto a Aaron Ciechanover no seu laboratorio de investigación do Technion e en colaboración co estadounidense Irwin Rose, observou como esta degradación era regulada pola ubiquitina, unha pequena proteína que aparece de forma natural nas células eucariotas. Por este descubrimento, en 2004 foron galardoados Avram Hershko e Irwin Rose co Premio Nobel de Química.

## Notas 
* Hershko, A., Ciechanover, A., e Rose, I.A. (1979) "Resolution of the ATP-dependent proteolytic system from reticulocytes: A component that interacts with ATP". *Proc. Natl. Acad. Sci. USA* 76, pp.&nbsp;3107-3110.
* Hershko, A., Ciechanover, A., Heller, H., Haas, A.L., e Rose I.A. (1980) "Proposed role of ATP in protein breakdown: Conjugation of proteins with multiple chains of the polypeptide of ATP-dependent proteolysis". *Proc. Natl. Acad. Sci. USA* 77, pp.&nbsp;1783-1786.

## Véxase tamén 
### Ligazóns externas 
* Páxina do Instituto Nobel, Premio Nobel de Química 2004 
* Autobiografía na páxina do Instituto Nobel 2004 
* Perfil de Avram Hershko en NNDB 

[esquerda|220px|miniatura|De esquerda á dereita: Irwin Rose, Avram Hershko e Aaron Ciechanover na cidade de [Estocolmo en 2004 con motivo da entrega dos Premios Nobel.]]
Álvaro Valiño

**Álvaro Valiño**, nado na Coruña en 1977, é un deseñador gráfico galego de recoñecido prestixio no ámbito internacional.

## Traxectoria 
É un deseñador que traballa no campo da infografía, a ilustración e o deseño gráfico. En 2011 traballaba no premiado departamento de infografía do diario de ámbito estatal *Público*. Anterioramente fixérao en *La Voz de Galicia*. En 2002 converteuse no primeiro deseñador dun medio galego en obter o premio internacional “*Award of Excellence*” que outorga a Society of Newspaper Design. Acadouno por un infográfico sobre crimes non resoltos.

Ten traballado para *National Geographic*, *The Guardian*, *Il Corriere della Sera* ou *The Washington Post*.

Entre os seus fitos está a o deseño de dúas portadas para a prestixiosa revista *Science,* así como a publicación dun paper científico na revista *Nature* sobor os beneficios da asociación entre investigadores científicos en artistas gráficos baixo o título *"Science–graphic art partnerships to increase research impact".*

Participou en diferentes exposición e escolmas ao redor do deseño galego como "Galicia, procesos e formas. Un percorrido gráfico" xunto a traballos de Isaac Díaz Pardo, Luis Seoane o Urbano Ludris entre outros.

No verán de 2024 incorporouse ao equipo do *Washington Post* como reporteiro gráfico.

## Notas 
## Véxase tamén 
### Ligazóns externas 
* Delgado, Pablo (14/2/2020). "Entrevista a Álvaro Valiño, diseñador" *ABC* .
* Portfolio profesional
Robert H. Grubbs

**Robert H. Grubbs**, nado en Possum Trot (Kentucky) o 27 de febreiro de 1942 e finado o 19 de decembro de 2021, foi un químico e profesor universitario estadounidense, galardoado co Premio Nobel de Química do ano 2005.

## Traxectoria 
Iniciou os seus estudos de Química na Universidade de Florida, continuounos na Universidade de Columbia (Nova York) e finalizounos na californiana de Stanford en 1969.

Pouco despois, entrou como profesor axudante na Universidade de Míchigan, onde en 1973 foi promovido a profesor asociado, pero cinco anos máis tarde regresou a California para exercer como catedrático de Química no Instituto Tecnolóxico de California (Caltech), posto no que continuou ata o seu falecemento.

## Investigacións científicas 
As súas investigacións en química órgano-metálica e química orgánica acerca da catálisis así como na metátese dos alcenos proporcionáronlle unha sólida reputación internacional e innumerables recoñecementos, como o premio da Sociedade Americana de Química e a medalla Benjamin Franklin do ano 2000.

Xunto ao francés Yves Chauvin e o seu colega estadounidense Richard R. Schrock comparte o Nobel de Química 2005 polo seu traballo na área da metátese olefínica.

## Véxase tamén 
### Ligazóns externas 
* Páxina do Instituto Nobel, Premio Nobel de Química 2005 
* Autobiografía na páxina do Instituto Nobel 2005 
* Perfil de Robert H. Grubbs en NNDB
Richard R. Schrock

[miniatura|[George W. Bush recepciona cinco agraciados co Nobel de 2005. Richard R. Schrock e o segundo empezando pola dereita]]
**Richard R. Schrock**, nado o 4 de xaneiro de 1945 en Berne, Indiana, Estados Unidos, é un químico e profesor universitario estadounidense galardonato co Premio Nobel de Química do ano 2005.

## Traxectoria 
Cursou química nas universidades de California ( licenciouse en 1967) e Harvard, onde se doutorou en 1971, e realizou os seus estudos posdotorales na Universidade de Cambridge (Gran Bretaña).

En 1972 foi contratado pola compañía química E. I. DuPont de Nemours and Company, onde formou parte do grupo investigador de George Parshall.

Tres anos despois entrou no prestixioso Instituto de Tecnoloxía de Massachusetts (MIT), onde se converteu en profesor en 1980 e segue exercendo a súa actividade docente.

Entre os galardóns que logrou ao longo da súa carreira figuran os premios en Química Inorgánica e Química Organometálica da Sociedade Química Americana.

## Investigacións científicas 
Xunto ao francés Yves Chauvin e o tamén estadounidense Robert H. Grubbs, gañou o Premio Nobel de Química de 2005 polo seu traballo no campo da metátesis olefínica, especialmente realizada acerca dos alcenos.
## Richard R. Schrock en Galicia 
O día 11 de novembro de 2011 estivo en Fisterra invitado polo físico baiense Jorge Mira

## Notas 
## Véxase tamén 
### Ligazóns externas 
* Páxina do Instituto Nobel, Premio Nobel de Química 2005 
* Autobiografía na páxina do Instituto Nobel 2005 
* Perfil de Richard R. Schrock en NNDB
Cancro de próstata

O **cancro de próstata** ou **cáncer de próstata** é aquel cancro que se desenvolve nun dos órganos glandulares do sistema reprodutor masculino chamado próstata. O cancro prodúcese cando algunhas células prostáticas mutan e comezan a multiplicarse de maneira deconstrolada. Estas tamén poderían propagarse dende a próstata cara a outras partes do corpo, especialmente os ósos e os ganglios linfáticos orixinando metástases.

Esta afección pode causar dor, micción dificultosa ou disfunción eréctil, entre outros síntomas.

O día 15 de setembro celébrase o Día Europeo da Saúde Prostática https://www.diainternacionalde.com/ficha/dia-europeo-salud-prostata.

## Características 
A enfermidade desenvólvese máis frecuentemente en individuos maiores de 50 anos. É o segundo tipo de cancro máis común en homes. Con todo, moitos que desenvolven o cancro de próstata nunca teñen síntomas, nin son sometidos a terapia. Diversos factores, incluíndo a xenética e a dieta, foron implicados no seu desenvolvemento, pero até o 2005, as modalidades de prevención primaria coñecidas son insuficientes para eliminar o risco de contraer a enfermidade.

A detección leva a cabo principalmente pola proba en sangue do antígeno prostático específico, chamado PSA (acrónimo inglés de prostate-specific antigen) ou por exploración física da glándula prostática (tacto rectal). Os resultados sospeitosos tipicamente dan lugar á posterior extracción dunha mostra tisular da próstata (biopsia), que é examinada en microscopio.

O tratamento pode incluír cirurxía, radioterapia, quimioterapia, ou ben unha combinación de todas. A idade e o estado de saúde xeral do afectado, tanto como o alcance da diseminación, a aparencia dos tecidos examinados ao microscopio e a resposta do cancro ao tratamento inicial, son vitais na determinación do resultado terapéutico. Debido a que o cancro de próstata é unha enfermidade que afecta preferentemente a homes maiores, moitos deles morrerán por outras causas antes de que o cancro poida propagarse ou causar síntomas.

## Véxase tamén 
### Bibliografía 
* *American Cancer Society: Detailed Guide: prostate cancer.*  

### Ligazóns externas 
* *Reportaje médico sobre o cancro de próstata*
C/Z Records

**C/Z Records** é un selo discográfico estadounidense baseado en Seattle creado a principios de 1985 por Chris Hanzsek e Tina Casale coa edición do agora lendario LP, *Deep Six*, que recompilaba as priemiras gravacións dos proxenitores reais do que posteriormente foi coñecido como grunge. Na actualidade o selo é propiedade de Daniel House.

## Historia 
O selo fundárono a principios de 1985 Chris Hanzsek e Tina Casale. A súa primeira edición, aparecida o 1 de setembro dese ano, foi titulada *Deep Six* (CZ001). Este era un LP recompilatorio que contaba con algunhas bandas de grunge como Soundgarden, The Melvins, Green River, Skin Yard, Malfunkshun e The U-Men. A nivel nacional, o disco foi unha especie de decepción, e despois duns 18 meses, Chris e Tina decatáronse de que levar un selo discográfico non era a carreira que querían perseguir.

Daniel House, baixista de Skin Yard, que estaba negociando a realización do primeiro disco para a súa banda, finalmente fíxose cargo das operacións do selo. Durante varios anos C/Z foi pouco máis que unha afección, pero rapidamente converteuse nunha saída para moitas bandas pequenas de Seattle, das que House pensaba que facían boa música. En 1989 House comezou a traballar como director de vendas para un novo selo independente da cidade chamado Sub Pop, e eventualmente deixou C/Z convertida xa nun éxito. Posteriormente lanzou os priemiros álbums e sinxelos de destacadas bandas como The Presidents of the United States of America, The Melvins, Built to Spill, 7 Year Bitch, The Gits, Silkworm e Hammerbox.

No ano 1993 C/Z asinou un contrato de produción e distribución con RED Distribution, que pertencía a Sony. O contrato non funcionou e deixou ao selo sen recursos en menos dun ano. House viuse forzado a reorganizarse e pasaría un ano ata que aparecesen novas edicións con C/Z.

En 1996 Zoo Entertainment, pertencente a BMG, apadrinou a C/Z. Zoo proporcionoulle un modesto presuposto para operar e gravar, e asitíuna cos novos artistas. En 1997 Zoo ía ser adquirida por Volcano Entertainment e as terceiras empresas foron retiradas da compra.

Daniel House volveu a C/Z funcionando a tempo parcial, editando ocasionalmente algún disco pero con pouca frecuencia.

## Véxase tamén 
### Ligazóns externas 
* Páxina do selo
J Records

**J Records** foi un selo discográfico estadounidense propiedade de Sony Music Entertainment, e distribuído a través de RCA/Jive Label Group.

## Historia 
J Records foi fundado no ano 2000 polo veterano industrial Clive Davis, con 15 millóns de dólares financiados pola BMG, despois da súa expulsión de Arista Records ese mesmo ano, e inicialmente operou como unha discografía independente ditribuída a través da BMG. Olivia foi a primeira artista en asinar con J Records, pero posteriormente foi expulsada polas súas pobres vendas de álbums. No ano 2001, o selo tivo éxito coa súa primeira edición, o multi-platino *Songs in A Minor*, álbum de estrea de Alicia Keys, do que se venderon ao redor de 12 millóns de copias en todo o mundo. Ese mesmo ano, J Records tivo outro éxito co primeiro álbum de O-Town. Posteriormente artistas establecidos como D'Angelo, Jamie Foxx e Monica uníronse ao selo.

No ano 2002, BMG mercou unha participación maioritaria do selo. Ese mesmo ano, J Records comezou a funcionar baixo o RCA Music Group, onde Davis foi nomeado presidente e CEO, e asinou cos gañadores do programa *American Idol* Fantasia e Ruben Studdard. En agosto do 2005 as operacións de J Records fusionáronse coas de Arista Records, aínda que ámbolos dous selos continuaron editando os seus propios produtos.

Durante o verán do 2011 o RCA Music Group someteuse a unha reestruturación que levou ao peche de J Recors, xunto cos selos irmáns Jive e Arista, o día 7 de outubro. RCA Records comezará a editar todos os traballos do RCA Music Group a través de RCA Records.

## Notas 
## Véxase tamén 
### Ligazóns externas 
* Páxina oficial